Murodjon Azimov Qashqadaryo viloyati hokimligiga tayinlandi

Zoyir Mirzayev boshqa ishga o‘tishi munosabati bilan Qashqadaryo viloyati hokimi lavozimidan ozod etildi, Murodjon Azimov Qashqadaryo viloyati hokimi vazifasini bajaruvchi etib tayinlandi. Prezident matbuot kotibi O‘zbekiston Respublikasi prezidentining tegishli farmonlari imzolangani haqida xabar berdi.
Murodjon Azimov 1976 yil Qashqadaryo viloyati Kitob tumanida tug‘ilgan. 1998 yilda Toshkent yuridik institutini tugatgan. Qarshi shahar prokuraturasida tergovchi, Qashqadaryo viloyat prokuraturasiga prokuror, keyinroq viloyat prokurorining o‘rinbosari va tuman prokurori lavozimlarida ishlagan.
2014 yilda u Buxoro viloyati prokurori etib tayinlanib, u yerda 2016 yilgacha ishlagan. 2016 yil sentabr oyidan boshlab u O‘zbekiston Respublikasi Bosh prokurori o‘rinbosari lavozimida ishlagan. 
General-mayor Murodjon Azimov 2018 yil fevralida Bojxona qo‘mitasiga rais etib tayinlangandi. U qo‘mita rahbarligida Muidjon Tohiriyning o‘rnida ish boshlagandi.
2019 yil oktyabridan buyon Qashqadaryo viloyatiga rahbarlik qilib kelgan Zoyir Mirzayevning keyingi faoliyati haqida hozircha aniq ma'lumot yo‘q.